سيستان ؤ بلۊچستان ٚ اۊستان

سيستان ؤ بلۊچستان ٚ اۊستان، ايته جه ايران ٚ اۊستانان ایسه گه زاهدان ٚ شأر اۊن ٚ مرکز ایسه. أ اۊستان، ايران ٚ خۊرتاوي نسا مئن قرار بيگيته دره ؤ کرمان ٚ اۊستان ٚ پسي، ايران ٚ دۊوؤمي پيله اۊستان مساحت ٚ نظر ٚ جه محسۊب به. سيستان ؤ بلۊچستان ٚ اۊستان، کلسيا جه نسايي خۊراسان ٚ اۊستان، خۊرخۊس ٚ جه کرمان ؤ هؤرمؤزگان ٚ اۊستانان، نسا جه مکران ٚ دریا، ؤ خۊرتاو ٚ جه پاکستان ؤ أفغانستان ٚ کيشۊران ٚ أمرأ سامانسر دأره. أ اۊستان ٚ مۊهم ٚ شأران ٚ جه، زاهدان، زابل، ايرانشهر، ؤ چابهار-أ شأ نام بؤردن. هأتؤني، ايران ٚ تنئا ؤ مۊهم ٚ اۊقيانۊسي بندر، چابهار، ني هأ اۊستان ٚ مئن نهأ. زاهدان، اۊستان ٚ مرکز، راآهين ٚ أمرأ ميرجاوه ؤ پاکستان ٚ أمرأ ارتباط دأره ؤ کرمان ٚ جه ني ايران ٚ سراسري راآهين-أ متصل ایسه. هأتؤني، زاهدان-چابهار راآهين خط ٚ کامل بؤستن ٚ أمرأ، نسا جه اۊقيانۊس-أ متصل به. سيستان ؤ بلۊچستان ٚ اۊستان، بازرگاني-ترانزيتي استراتژيک ٚ جيگا، اۊستوايي باغان، تاريخي ؤ طبيعي جاذبه‌ئان، ؤ مترقي صنعت ٚ أمرأ، توسعه وأسي پۊر ظرفيت ؤ توانايي دأره. أ اۊستان، ۱۳۳۶ سال ٚ مئن، «فرمانداری کل بلوچستان» نام دأشتي ؤ بأزين گه ايران ٚ کيشوري تخسيمان ٚ مئن فرمانداري-أ اۊستان ٚ أمرأ عوض-أ گۊدئد، «استان بلوچستان و سیستان» تأسيس بؤبؤست ؤ چن سال ٚ پسي ني أن ٚ نام-أ ايواردئه تغيير بدأد ؤ آخرپسي أ اۊستان-أ «استان سیستان و بلوچستان» نام بنأده.

کيشوري تخسيمان

سربس
جرگه:ايران ٚ اۊستانان